[{"text_idx": "#000004", "text": "Mae Gogledd Cymru ymhlith y 10 cyrchfan mwyaf poblogaidd yn y byd yn o\u0302l Lonely Planet, felly mae\u2019n berffaith fel cyrchfan wyliau."}, {"text_idx": "#000005", "text": "Mae gan ein cornel o Ogledd Cymru forlin hyfryd, treftadaeth gyfoethog ac antur i\u2019r teulu. Gydag ardal o harddwch naturiol eithriadol, trefi gwledig rhyfeddol, morlin hyfryd a Safle Treftadaeth y Byd 11 milltir o hyd."}, {"text_idx": "#000007", "text": "Mae gennym ystod o lety fforddiadwy a gwahanol gyda rhywbeth tuag at ddant a chyllidebau pawb. Dyma rai syniadau yr hoffem eu rhannu gyda chi."}, {"text_idx": "#000008", "text": "Cornel Clychau\u2019r Gog yn The Forge, Corwen, sydd ar agor drwy gydol y flwyddyn. Pan fyddwch yn archebu arhosiad y gaeaf hwn gallwch ychwanegu Profiad Antur y Gaeaf am \u00a360 yn unig fesul cwpwl. Gallwch ddewis o nofio gwyllt, fforio am fwyd, coginio ar da\u0302n agored a thaflu bwyell!"}, {"text_idx": "#000009", "text": "Gyda chabanau o\u2019r enw Dog House ac Owl Lodge yn Faraway Follies yn Llandegla, maent mor unigryw a gwahanol yn eu nodweddion a dyluniad ag y mae\u2019r enwau yn ei awgrymu. Gan gynnig llety cyfforddus a soffistigedig, maent oll yn dod gyda thwb poeth am arhosiad hynod o ymlaciol."}, {"text_idx": "#000010", "text": "Y dyddiau hyn mae pawb yn gyfarwydd a\u0302\u2019r term \u2018glampio\u2019, ond mae Cabanau Saffari Lodges ym Mhentre Mawr yn mynd gam ymhellach. Dychmygwch gyrraedd eich ystafell eich hun mewn gwesty cynfas, ynghyd a\u0302 thwb poeth."}, {"text_idx": "#000011", "text": "Gallwch ymlacio yn eich ystafell fyw eich hun gyda soffa fawr, tra bod peiriant coffi Nespresso yn gwneud y cwpan perffaith o goffi i chi. Mwynhewch eich ardal lletygarwch gyda\u2019r holl bethau bach yr ydych yn ei ddisgwyl."}, {"text_idx": "#000012", "text": "Yna ewch allan i\u2019ch teras tawel a newidiwch i mewn i\u2019ch twb poeth preifat. Peidiwch a\u0302 phoeni, bydd y twb yn boeth yn barod ar eich cyfer! Bydd sw\u0302n ein ceffylau bach Shetland yn crwydro o amgylch y cabanau yn gwneud i chi ddychmygu bod llewod yn yr ardal a gall alwad cynnar gan lwynog fod yn hiena yn y pellter."}, {"text_idx": "#000015", "text": "Gwyliau gartref yng Ngogledd Ddwyrain Cymru gyda char trydan\nThri digwyddiad gwych i\u2019r teulu i gyd."}]